ΓΡΑΠΤΗ ΕΡΩΤΗΣΗ E-0920/00

υποβολή: Theresa Villiers (PPE-DE) προς την Επιτροπή

(25 Μαρτίου 2000)

Θέμα: Ομάδες αρμόδιες για ζητήματα φορολογίας

Θα μπορούσε άραγε η Επιτροπή να παραθέσει λεπτομερείς πληροφορίες σχετικά με όλες τις επίσημες και ανεπίσημες ομάδες και επιτροπές που δραστηριοποιούνται σήμερα στον τομέα της φορολογίας και της φορολογικής πολιτικής σε επίπεδο Ε. Ε.;

Ειδικότερα, θα μπορούσε μήπως η Επιτροπή να αναφέρει:

α) τις αρμοδιότητες αυτών των ομάδων,

β) τη σύνθεσή τους,

γ) την ημερομηνία κατά την οποία συνεδρίασαν αυτές οι ομάδες για πρώτη φορά, και

δ) ποιές μελλοντικές συνεδριάσεις έχουν προγραμματιστεί;

Απάντηση του κ. Bolkestein Εξ ονόματος της Επιτροπής

(10 Μαΐου 2000)

Οι ακόλουθες επιτροπές και ομάδες εργασίας λειτουργούν στο πεδίο της φορολογίαςπό την αιγίδα της Επιτροπής:

- Η επιτροπή φόρου προστιθεμένης αξίας, που αποτελείται από εκπροσώπους των διοικήσεων με πρόεδρο,πάλληλο της Επιτροπής, είναι ένα forum για συζητήσεις θεμάτων ΦΠΑ" δίνει τη γνώμη της, συμβουλευτικά, σε όλα τα θέματα εφαρμογής της Έκτης Οδηγίας ΦΠΑ. Έχει δημιουργηθεί βάσει του άρθρου 29 της Έκτης Οδηγίας ΦΠΑ (77/388/EEC)(1). Η επιτροπή συνεδρίασε, για πρώτη φορά, στις 23 και 24 Νοεμβρίου 1977. Η επόμενη συνεδρίασή της προγραμματίζεται για τις 27 Ιουνίου 2000.

- Η επιτροπή ειδικού φόρου κατανάλωσης αποτελείται από εκπροσώπους των διοικήσεων έμμεσης φορολογίας των κρατών μελών" σάυτήν προεδρεύειπάλληλος της Επιτροπής. Αυτή ενεργεί σαν μία επιτροπή που βοηθάει την Επιτροπή στα καθήκοντά της καθορισμού μέτρων για την εφαρμογή ορισμένων διατάξεων της οδηγίας 92/12/ΕΟΚ της 25ης Φεβρουαρίου 1992 του Συμβουλίου σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης(2) (βάσει της κανονικής διαδικασίας της επιτροπής) και, σαν ένα φόρουμ που επιτρέπει στα κράτη μέλη να συζητούν σχετικά με θέματα που αφορούν την εφαρμογή και την ερμηνεία των κοινοτικών διατάξεων και τον ειδικό φόρο κατανάλωσης. Η επιτροπή αυτή συνεδριάζει τρεις ή τέσσερις φορές το χρόνο. Η πρώτη συνεδρίασή της έγινε στις 7/8 Μαΐου 1992 ενώ η επόμενη προγραμματίζεται για τις 6 με 7 Ιουλίου 2000.

- Η μόνιμη επιτροπή για τη διοικητική συνεργασία (SCAC), που αποτελείται από εκπροσώπους των διοικήσεων με πρόεδροπάλληλο της Επιτροπής, είναι το φόρουμ για τη συζήτηση της διοικητικής συνεργασίας. Η επιτροπή αυτή ασχολείται με την εφαρμογή του κανονισμού (ΕΟΚ) αριθ. 218/92 της 27ης Ιανουαρίου 1992 του Συμβουλίου, για τη διοικητική συνεργασία στον τομέα της έμμεσης φορολόγησης(3) και της οδηγίας 77/799/ΕΟΚ της 19ης Δεκεμβρίου 1977 του Συμβουλίου σχετικά με την αμοιβαία βοήθεια από τις αρμόδιες αρχές των κρατών μελών(4). Η επιτροπή αυτή ενεργεί επίσης ως επιτροπή διαχείρισης για το πρόγραμμα Fiscalis, βάσει της απόφασης του Κοινοβουλίου και του Συμβουλίου αριθ. 888/98/ΕΚ της 30ης Μαρτίου 1998 που καθιερώνει ένα πρόγραμμα κοινοτικής δράσης για τη βελτίωση των συστημάτων έμμεσης φορολόγησης της εσωτερικής αγοράς (πρόγραμμα Fiscalis)(5). Η SCAC περιλαμβάνει τρεις ειδικευμένεςποεπιτροπές: SCAF (Υποεπιτροπή για την καταπολέμηση της απάτης), SCAT (Υποεπιτροπή για την κατάρτιση) και SCIT (Υποεπιτροπή για την τεχνολογία της πληροφόρησης). Η SCAC δημιουργήθηκε βάσει του κανονισμού 218/92 της 27ης Ιανουαρίου 1992. Για πρώτη φορά η επιτροπή αυτή συνεδρίασε στις 10 και 11 Ιανουαρίου του 1992 (αν και μία πρώτη συνεδρίαση είχε γίνει πριν από την καθιέρωση της επιτροπής, στις 20 και 21 Ιανουαρίου του 1992). Η επόμενη σύνοδος σχεδιάζεται για τις 11-12 Ιουλίου του 2000.

- Η ομάδα πολιτικής της φορολόγησης, η οποία αποτελείται από εκπροσώπους του προσωπικού τωνπουργείων Οικονομικών και έχει πρόεδρο μέλος της Επιτροπής με ειδική αρμοδιότητα για τη φορολογία, έχει στόχο να παρέχει ένα φόρουμ για την ανεπίσημη συζήτηση τρεχόντων θεμάτων πολιτικής της φορολόγησης στο πλαίσιο των κοινοτικών στόχων μείωσης της στρέβλωσης του ανταγωνισμού στην ενιαία αγορά, πρόληψης της σημαντικής διάβρωσης των φορολογικών εσόδων των κρατών μελών και προώθησης της δημιουργίας θέσεων απασχόλησης. Η ομάδα αυτή συναντήθηκε για πρώτη φορά στις 11 Μαρτίου 1997, μία συνεδρίαση έγινε στις 5 Μαΐου 2000 ενώ μία περαιτέρω συνεδρίαση ενδέχεται να λάβει χώρα τον Ιούλιο του 2000. Δημιουργήθηκε μίαποεπιτροπή, η οποία συνίσταται από εκπροσώπους των φορολογικών διοικήσεων, για να φροντίσει τις φορολογικές ρυθμίσεις που εφαρμόζονται στα καθεστώτα συμπληρωματικών συνταξιοδοτήσεων και στις πολιτικές ασφάλειας ζωής. Η ομάδα αυτή συναντήθηκε για πρώτη φορά στις 11 Ιανουαρίου του 1999 και, συνολικά, είχε δύο συνεδριάσεις. Δεν προβλέπονται περαιτέρω συνεδριάσεις, προς το παρόν.

- Η ομάδα εργασίας ανωτάτου επιπέδου για τη συνοχή μεταξύ των πολιτικών φορολόγησης και της τελωνειακής πολιτικής. Η εντολή της ομάδας αυτής απαιτεί την εξέταση από την ομάδα, της συνοχής μεταξύ τελωνειακής και έμμεσης φορολόγησης όσον αφορά την πολιτική και τη νομοθεσία, με στόχο τον προσδιορισμό τυχόν ασυμφωνιών που προκαλούν δυσκολίες στους οικονομικούς φορείς και στις διοικήσεις ή αυξανόμενο κίνδυνο απάτης και την πρόταση λύσεων. Η σύνθεση της ομάδας αυτής εξαρτάται από τα θέματα που πρόκειται να συζητηθούν πάρχουν είτε ανώτεροι εκπρόσωποι ή τεχνικοί εκπρόσωποι (μεψηλές αρμοδιότητες) τελωνειακών διοικήσεων και διοικήσεων έμμεσης φορολόγησης των κρατών μελών μαζί με ανώτερους εκπροσώπους τωνπηρεσιών φορολόγησης και των τελωνειακώνπηρεσιών της Επιτροπής. Η πρώτη συνεδρίαση της ομάδας αυτής έγινε στις 25 Ιουνίου 1999. Η επόμενη σχεδιάζεται για τις 16 Ιουνίου 2000.

- Η ομάδα εργασίας αριθ. 1, αποτελείται από εκπροσώπους των σχετικών διοικήσεων, με πρόεδροπάλληλο της Επιτροπής, και αποτελεί συμβουλευτικό σώμα, το οποίο βοηθά την Επιτροπή στην προετοιμασία των νομοθετικών μέτρων στον τομέα του ΦΠΑ. Αποτελεί ανεπίσημη ομάδα εργασίας ούτως ώστε δενπάρχει τυπική ίδρυση της ομάδας αυτής. Η ημερομηνία της επόμενης συνεδρίασης δεν έχει ακόμα αποφασιστεί.

- Η ομάδα εργασίας αριθ. 2, σχετικά με την έμμεση φορολόγηση εκτός του ΦΠΑ, συναντάται σε μη τακτά διαστήματα. Ο στόχος της είναι να βοηθά την Επιτροπή στη συγκέντρωση πληροφοριών. Η επόμενη συνεδρίαση θα είναι μία κοινή συνεδρίαση με τη Γενική Διεύθυνση για το περιβάλλον σχετικά με φορολογικά μέσα για τη μείωση των εκπομπών διοξειδίου του άνθρακος των επιβατικών οχημάτων. Η ομάδα αποτελείται απόπαλλήλους των διοικήσεων έμμεσης φορολόγησης των κρατών μελών και ορισμένων μη κυβερνητικών οργανώσεων. Η πρώτη της συνεδρίαση είχε γίνει πριν από το 1992, μία συνεδρίαση είχε συγκληθεί στις 10 Απριλίου του 2000 ενώ η επόμενη προγραμματίζεται για το Μάρτιο του 2001.

- Η ομάδα εργασίας Δομές των συστημάτων φορολόγησης (πρώην Ομάδα του κεφαλαίου IX) δημιουργήθηκε το 1994/1995 για να παρακολουθεί μαζί με τα κράτη μέλη το κεφάλαιο IX (μείωση του κόστους εργασίας) του λευκού εγγράφου της Επιτροπής με τίτλο Ανάπτυξη, ανταγωνιστικότητα και απασχόληση(6). Η ομάδα συναντιέται μία ή δύο φορές το χρόνο ενώ τα μέλη της προέρχονται από τα Υπουργεία Οικονομικών και, μερικές φορές, από τα Υπουργεία Κοινωνικών Υποθέσεων. Η ημερομηνία για την επόμενη συνεδρίαση δεν έχει ακόμα επιβεβαιωθεί. Θα είναι μία κοινή συνεδρίαση με την ομάδα εργασίας της Γενικής Διεύθυνσης για την απασχόληση σχετικά με δείκτες για την παρακολούθηση της στρατηγικής απασχόλησης και θα αφιερωθεί στη συζήτηση των φορολογικών δεικτών στον τομέα της εργασίας.

Η Επιτροπή, σε απάντηση στο αίτημα που προερχόταν απόπουργούς, να αναλάβει μελέτη στον τομέα της φορολόγησης εταιρειών, δημιούργησε δύο ανεπίσημες συμβουλευτικές επιτροπές εμπειρογνωμόνων. Η μελέτη που είχε ζητηθεί περιελάμβανε δύο στοιχεία και οι δύο επιτροπές ασχολούνται κάθε μία με ένα. Το

ένα από αυτά είναι η εξέταση των διαφορών στους πραγματικούς φορολογικούς συντελεστές των εταιρειών στην Κοινότητα. Το άλλο είναι η εξέταση των παραμενόντων φορολογικών εμποδίων στη διασυνοριακή οικονομική δραστηριότητα στην εσωτερική αγορά. Η πρώτη επιτροπή αποτελείται από ακαδημαϊκούς και άλλους εμπειρογνώμονες για την αξιολόγηση των πραγματικών επιπέδων της φορολόγησης εταιρειών. Η δεύτερη επιτροπή αποτελείται από εμπειρογνώμονες από την επιχειρησιακή κοινότητα και κοινωνικούς εταίρους σε κοινοτικό επίπεδο (ενώσεις επιχειρηματιών, εμπορικές ενώσεις, λογιστικές ενώσεις κλπ). Η πρώτη επιτροπή συναντήθηκε για πρώτη φορά στις 9 Ιουλίου 1999" Η ημερομηνία για την επόμενη συνεδρίασή της δεν έχει ακόμα προγραμματιστεί. Η δεύτερη επιτροπή συναντήθηκε για πρώτη φορά στις 13 Ιουλίου 1999 ενώ η επόμενη συνεδρίασή της σχεδιάζεται για τις 19 Μαΐου 2000.

Επιπλέον, η Επιτροπή οργανώνει από καιρού εις καιρόν, συνεδριάσεις των επί κεφαλής των τελωνειακών και φορολογικών διοικήσεων και συνεδριάσεις αντιπροσώπων προϊσταμένων των διευθύνσεων έμμεσης φορολόγησης, κατά τη διάρκεια των οποίων συζητούνται όλα τα σημαντικά θέματα, στο πλαίσιο των τομέων της αρμοδιότητάς τους, ούτως ώστε να εξασφαλίζεται ο συντονισμός μεταξύ των δύο αυτών τομέων. Μία συνεδρίαση μπορεί να λάβει χώρα στο τέλος του έτους.

Εκτός από τις επιτροπές και τις ομάδες εργασίας που λειτουργούνπό την αιγίδα της Επιτροπής,πάρχουν ειδικευμένες ομάδες εργασίας στον τομέα της φορολόγησης που συνεδριάζουν στο πλαίσιο του Συμβουλίου. Το Συμβούλιο θα είναι σε θέση να παρέχει στο Αξιότιμο Μέλος του Κοινοβουλίου τη σχετική πληροφόρηση για τις ομάδες αυτές.

(1) ΕΕ L 145 της 13.6.1977.

(2) ΕΕ L 76 της 23.3.1992.

(3) ΕΕ L 24 της 1.2.1992.

(4) ΕΕ L 336 της 27.12.1977.

(5) ΕΕ L 126 της 28.4.1998.

(6) COM(94)219 τελικό.